PATVIRTINTA

Kauno miesto savivaldybės

administracijos direktoriaus

2017 m. gruodžio 5 d.

įsakymu Nr. A-4413

**KVIETIMAS TEIKTI PARAIŠKAS PAGAL SRITĮ „SOCIALINIŲ PASLAUGŲ PLĖTRA“ NR. 2018-2-1**

|  |  |  |
| --- | --- | --- |
| **Eil Nr.** | **Sąlygos** | **Aprašymas** |
| 1. | Sritis | Socialinių paslaugų plėtra |
| 2. | Prioritetai ir tinkamos veiklos | 2.1. Prioritetas – specialistų, dirbančių pagal Globėjų ir įtėvių mokymo ir konsultavimo programą (toliau – GIMK programa), paslaugų ir (ar) jas papildančių paslaugų globėjams ar įtėviams plėtra.Veiklos pagal šį prioritetą:2.1.1. Globėjų (rūpintojų) ir įtėvių paieška, rengimas, atranka, konsultavimas, savitarpio pagalbos grupės globėjų (rūpintojų) ir įtėvių šeimoms ir pagalbos jiems teikimas pagal GIMK programą (visos šios paslaugos turi būti teikiamos kompleksiškai) 5.1 papunktyje nurodytoms tikslinėms grupėms.2.1.2. Globos ir įvaikinimo skatinimas, viešinimas bei populiarinimas, globėjų (rūpintojų) ir įtėvių įtraukimas taikant inovatyvias ir netradicines priemones 5.1 papunktyje nurodytoms tikslinėms grupėms. 2.2. Prioritetas – bendruomeninio tipo socialinių paslaugų teikimo skatinimas. Veiklos pagal šį prioritetą:2.2.1. Socialinių įgūdžių ugdymas ir palaikymas bendruomeniniame dienos centre senyvo amžiaus asmenims ir jų šeimoms, suaugusiems asmenims su negalia ir jų šeimoms, vaikams ir jų šeimoms, individualizuotos paslaugos asmens artimoje aplinkoje 5.2 papunktyje nurodytoms tikslinėms grupėms. Pirmumas teikiamas projektams, skatinantiems savanorystę ir į veiklas įtraukiantiems ne mažiau kaip 5 savanorius.2.2.2. Kompleksinės socialinės reabilitacijos paslaugos socialinės rizikos suaugusiems asmenims: dienos užimto organizavimas teikiant socialinių įgūdžių įgijimo ir (arba) atkūrimo, darbinių įgūdžių įgijimo ir (arba) atkūrimo paslaugas, pagalba darbo paieškose ir įgyjant profesinių įgūdžių, konsultacijos dėl priklausomybės ligų 5.3 papunktyje nurodytoms tikslinėms grupėms. 2.2.3. Socialinių ir jas papildančių kitų paslaugų teikimas bendruomenėje sutelkiant ir sudarant mobilias socialinių darbuotojų, jų padėjėjų, asistentų, kitų specialistų ir savanorių grupes 5.4 papunktyje nurodytoms tikslinėms grupėms. Pirmumas teikiamas projektams, skatinantiems savanorystę ir į veiklas įtraukiantiems ne mažiau kaip 5 savanorius. 2.2.4. Darbo gatvėje, integracijos į bendruomenę, užimtumo, darbinių, profesinių įgūdžių ugdymo organizavimo paslaugų teikimas 5.5 papunktyje nurodytoms tikslinėms grupėms, sutelkiant ir sudarant mobilias specialistų ir savanorių komandas. Pirmumas teikiamas projektams, skatinantiems savanorystę ir į veiklas įtraukiantiems ne mažiau kaip 5 savanorius.2.2.5. Socialinių įgūdžių ugdymas ir palaikymas dienos centre, siekiant palaikyti ir sugrąžinti savarankiškumą atliekant įvairias visuomeniniame ar asmeniniame (šeimos) gyvenime reikalingas funkcijas, 5.8 papunktyje nurodytoms tikslinėms grupėms. Projekte turi būti numatyta vienu metu organizuoti ne mažiau kaip 4 veiklas, kurios truktų ne mažiau kaip 6 valandas per dieną ir būtų įtraukta ne mažiau kaip 30 dalyvių. Pirmumas teikiamas projektams, skatinantiems savanorystę ir į veiklas įtraukiantiems ne mažiau kaip 10 savanorių. 2.2.6. Kompleksinių paslaugų teikimas 5.6 papunktyje nurodytoms tikslinėms grupėms, organizuojant užimtumo veiklas, padedančias valdyti pyktį ir kitas emocijas. Į projektą turi būti įtrauktas psichologas ir socialinis darbuotojas. 2.2.7. Socialinių įgūdžių ugdymas, orientuojantis į savarankiškumo, darbinių šeimos įgūdžių, pykčio ir kitų emocijų valdymo įgijimo būdus, artimoje šeiminei aplinkoje, paslaugas teikiant nepertraukiamai ne trumpiau kaip 5 dienas 5.6 papunktyje nurodytoms tikslinėms grupėms.2.2.8. Dienos užimtumo centrų paslaugos vaikams, turintiems autizmo sutrikimų, pagal patvirtintas darbo su autistais programas: „Teacch“; „Taikomoji elgesio terapija (ABA)“ ir „Atskirų bandymų metodas (DTT)“ (5.7 papunktyje nurodytai tikslinei grupei).2.2.9. Smurto artimoje aplinkoje prevencinių priemonių vykdymas, įtraukiant bendruomenės narius, socialinių paslaugų (konsultavimo, tarpininkavimo, psichologo ir kt. paslaugos) teikimas 5.9 papunktyje nurodytoms tikslinėms grupėms.  |
| 3.  | Projektų veiklų vykdymo vieta | Projektų veiklų vykdymo vieta – Kaunas  |
| 4. | Planuojami rezultatai  | 4.1. Pagal prioritetą „Specialistų, dirbančių pagal Globėjų ir įtėvių mokymo ir konsultavimo programą, paslaugų ir (ar) jas papildančių paslaugų globėjams ar įtėviams plėtra“ siekiami rezultatai:4.1.1. Naujų globėjų, įtėvių skaičius – 50.4.1.2. Savitarpio pagalbos grupių skaičius – 3.4.1.3. Inovatyvių globos ir įvaikinimo viešinimo priemonių skaičius – 3.4.2. Pagal prioritetą „Bendruomeninio tipo socialinių paslaugų teikimo skatinimas“ siekiami rezultatai:4.2.1. Asmenų, gavusių socialinių įgūdžių ugdymo ir palaikymo paslaugas bendruomeniniame dienos centre, asmeninio asistento paslaugą, skaičius – 150.4.2.2. Asmenų, gavusių kompleksines socialinės reabilitacijos paslaugas, skaičius – 50.4.2.3. Mobilių socialinių darbuotojų, jų padėjėjų, asistentų ir (arba) savanorių grupių skaičius – 2.4.2.4. Asmenų, gavusių integracijos į bendruomenę, užimtumo, darbinių, profesinių įgūdžių ugdymo organizavimo paslaugas, skaičius – 100–150.4.2.5 Asmenų, gavusių socialinių įgūdžių ugdymo ir palaikymo dienos centre paslaugas, skaičius – 30.4.2.6. Užimtumo ir reabilitacijos paslaugas gavusių vaikų, turinčių emocijų ir elgesio sutrikimų, skaičius – 100.4.2.7. Dienos užimtumo centrų paslaugas gavusių vaikų, turinčių autizmo sutrikimų, skaičius – 15–20.4.2.8. Suorganizuotų prevencinių priemonių prieš smurtą artimoje aplinkoje skaičius – 3, socialines paslaugas (konsultavimo, tarpininkavimo, psichologo ir kt.) gavusių asmenų skaičius – 100–150. |
| 5. | Tikslinė grupė  | 5.1. Kauno miesto gyventojai, globėjų (rūpintojų) ir įtėvių šeimos.5.2. Senyvo amžiaus asmenys ir jų šeimos, suaugę asmenys su negalia ir jų šeimos, vaikai ir jų šeimos.5.3. Socialinės rizikos suaugę asmenys, ilgalaikiai pašalpų gavėjai, benamiai, neįgalūs benamiai, nuo priklausomybių kenčiantys ir didelės socialinės rizikos asmenys. 5.4. Socialinės rizikos šeimos, socialiniai darbuotojai, jų padėjėjai, asistentai, kiti specialistai, ir savanoriai.5.5. Jaunimas (14–29 m.) ir asmenys, kurie gyvena gatvėje.5.6. Emocijų ir elgesio sutrikimų ir (ar) sunkumų turintys vaikai bei jaunimas, jų šeimos.5.7. Vaikai, turintys autizmo sutrikimų.5.8. Senyvo amžiaus asmenys ir jų šeimos, neįgalūs suaugę asmenys ir jų šeimos.5.9. Kauno miesto visuomenė, asmenys, patiriantys smurtą artimoje aplinkoje, smurtaujantys asmenys.5.10. Paslaugos 5.1–5.9 papunkčiuose išvardytoms tikslinėms grupėms teikiamos suderinus su Kauno miesto savivaldybės administracijos Socialinių paslaugų skyriumi ir (arba) Vaiko teisių apsaugos skyriumi arba šio (-ių) skyriaus (-ių) teikimu.  |
| 6. | Finansavimo intensyvumas | 6.1. Projektui įgyvendinti iš Kauno miesto savivaldybės (toliau – Savivaldybė) biudžeto gali būti skiriama lėšų iki 80 proc. tinkamų finansuoti projekto išlaidų padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas. 6.2. Finansuojami 2018 m. vykdomi projektai. Vėliausia galima projekto įgyvendinimo pabaigos data – 2018 m. gruodžio 31 d. |
| 7. | Reikalavimai pareiškėjui ir partneriams | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt., išskyrus biudžetines įstaigas), veikiantys socialinėje srityje ne trumpiau nei vienus metus (veiklos socialinėje srityje trukmės apribojimas netaikomas išvardytiems juridiniams asmenims, teikiantiems 2.2.5 papunktyje nurodytos veiklos projektų paraiškas). 7.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų (jeigu buvo skirta) Savivaldybės biudžeto lėšų panaudojimą.7.3. Finansavimas pareiškėjui negali būti skiriamas, jeigu: 7.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;7.3.2. pareiškėjas yra neįvykdęs su mokesčių ir socialinio draudimo įmokų mokėjimu susijusių įsipareigojimų pagal Lietuvos Respublikos teisės aktus;7.3.3. pareiškėjas paraiškoje arba jos prieduose pateikė klaidinančią informaciją;7.3.4. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;7.3.5. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.7.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 7.5. Projekto partneriu (-iais) laikomi Lietuvos Respublikos įstatymų nustatyta tvarka įregistruoti ne pelno siekiantys juridiniai asmenys (nevyriausybinės organizacijos, asociacijos, viešosios įstaigos ir kt.), aukštosios mokyklos.7.6. Jeigu paraiška teikiama kartu su projekto partneriu (-iais), pareiškėjas ir projekto partneris (-iai) prieš Savivaldybės biudžeto lėšų naudojimo sutarties pasirašymą turi sudaryti jungtinės veiklos (partnerystės) sutartį. 7.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.7.8. Ir pareiškėjo, ir projekto partnerio (-ių) patiriamų projekto įgyvendinimo išlaidų tinkamumui finansuoti taikomi tokie patys reikalavimai.7.9. Už projekto įgyvendinimą atsakingas pareiškėjas. |
| 8. | Paraiška ir jos pateikimo reikalavimai | 8.1. Siekdamas gauti finansavimą, pareiškėjas turi užpildyti ir pateikti šiuos dokumentus:8.1.1. programos „Iniciatyvos Kaunui“ projekto finansavimo paraišką, kurios forma patvirtinta Kauno miesto savivaldybės administracijos direktoriaus 2017 lapkričio 15 d. įsakymu Nr. A-4123 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. Pareiškėjas turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Paraiška turi būti pasirašyta pareiškėjo vadovo ar jo įgalioto asmens. Pareiškėjas atsako už paraiškoje nurodytų duomenų teisingumą; 8.1.2. kitus dokumentus:8.1.2.1. juridinio asmens registravimo pažymėjimo ir galiojančių įstatų kopijas arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;8.1.2.2. pareiškėjo ir kitų finansavimo šaltinių įnašą pagrindžiančius dokumentus; 8.1.2.3. kitą informaciją, pagrindžiančią finansavimo reikalingumą ar papildančią projekto aprašymą.8.2. Paraiška gali būti teikiama vienu iš būdų: raštu arba elektroninėmis priemonėmis per Savivaldybės elektroninių paslaugų sistemą (<http://ep.kaunas.lt>).8.3. Jei paraiška teikiama raštu, ji, jos priedai bei paraiškos elektroninė versija („Excel“formatu), įrašyta elektroninėje laikmenoje, siunčiami paštu arba pristatomi į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, nurodytas kvietimo numeris, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai (jeigu dokumentai pateikiami užsienio kalba, jie turi būti išversti į lietuvių kalbą) turi būti sunumeruoti eilės tvarka. Ranka užpildytos paraiškos nebus priimamos.8.4. Jei paraiška su pridedamais dokumentais teikiama per Savivaldybės elektroninių paslaugų sistemą (<http://ep.kaunas.lt>), pareiškėjas užpildo paraiškos formą, ją atspausdina, pasirašo ir nuskenavęs kartu su pridedamais dokumentais PDF formatu ir papildomai pridedama paraiškos el. versija „Excel“ formatu įkelia į sistemą. 8.5. Kai paraiškos originalo (teikiant per Savivaldybės elektroninių paslaugų sistemą – nuskenuotos PDF formatu) ir el. versijos (teikiamos „Excel“ formatu) turinys nesutampa, vadovaujamasi paraiškos originale nurodyta informacija.8.6. Galutinis paraiškos pateikimo terminas – 2018 m. sausio 3 d. Jei paraiška siunčiama paštu, pateikimo data laikoma pašto antspaudo data. Jei paraiška teikiama per Savivaldybės elektroninių paslaugų sistemą, pateikimo data laikoma elektroninėje sistemoje pateikimo momentu fiksuota data. Jei paraiška pristatoma į Savivaldybę, galutinis terminas yra 2018 m. sausio 3 d. 16 val.8.7. Gautos paraiškos yra registruojamos. Po nustatyto termino pateiktos paraiškos nenagrinėjamos.8.8. Tas pats pareiškėjas gali teikti tik vieną paraišką pagal vieną prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos ir neperduodamos administracinei atitikčiai ir tinkamumui vertinti.8.9. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 9. | Tinkamos išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra:9.1.1. tiesiogiai susijusios su projekto, kuriam skiriamas finansavimas, įgyvendinimu;9.1.2. būtinos projektui įgyvendinti ir atitinkančios skaidraus finansų valdymo, sąnaudų efektyvumo principus; 9.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant projekto tikslų);9.1.4. faktiškai patirtos nuo to 2018 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais.9.2. Tinkamos projekto vykdymo išlaidos turi sudaryti ne mažiau kaip 75 proc. visų Savivaldybės prašomų finansuoti tinkamų išlaidų. Vykdymo išlaidų kategorijai priskiriamos šios išlaidos:9.2.1. išlaidos projektą vykdančių asmenų darbo užmokesčiui (įskaitant visus privalomus mokesčius). Atlygis už darbą pagal darbo sutartį (įskaitant visus privalomus mokesčius) socialiniam darbuotojui, socialiniam pedagogui, užimtumo specialistui – ne daugiau kaip 1000 Eur per mėn., socialinio darbuotojo padėjėjui – ne daugiau kaip 766 Eur per mėn.;9.2.2. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms; 9.2.3. projektui įgyvendinti reikalingų paslaugų pirkimo išlaidos (pagal autorines, atlikėjo ir kitų atlygintinų paslaugų sutartis, verslo liudijimus ar individualios veiklos pažymėjimus ir kitų paslaugų pirkimo išlaidos), jeigu jos identifikuojamos ir priskiriamos išskirtinai projekto reikmėms. Pagal atlygintinų paslaugų sutartis ar autorines sutartis, individualios veiklos pažymėjimą ir kt. dokumentus paslaugas teikiantiems asmenims (psichologui, mediatoriui, ekspertui ar lektoriui, darbo grupių vadovui ir pan.), įgijusiems atitinkamos srities išsilavinimą, gali būti mokama ne daugiau kaip 30 Eur už 1 val., socialiniam darbuotojui, socialiniam pedagogui, užimtumo specialistui, dirbantiems mažiau nei 40 val. per mėn., – ne daugiau kaip 7 Eur už 1 val.;9.2.4. maisto prekių ir (arba) maitinimo paslaugų pirkimo išlaidos (pirkti galima, jei užsiėmimai ar konsultacijos vyksta ne trumpiau kaip 4 val.);9.2.5. savanoriškos veiklos išlaidos (kelionės, nakvynės, maitinimo, pašto, telefono, mokymų, reikalingų priemonių įsigijimo, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;9.2.6. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 9.2.1–9.2.5 papunkčiuose nurodytoms išlaidų rūšims.9.3. Tinkamos projekto administravimo išlaidos gali sudaryti iki 25 proc. visų Savivaldybės prašomų finansuoti tinkamų išlaidų. Administravimo išlaidoms priskiriamos šios išlaidos: 9.3.1. atlygis už darbą projektą administruojantiems asmenims (projekto vadovui ir finansininkui), įskaitant visus privalomus mokesčius;9.3.2. kitos projekto administravimo išlaidos – transporto, pašto, fakso, telefono, interneto, kopijavimo, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 9.3.1 papunktyje nurodytai išlaidų rūšiai. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai projekte dirbtą laikotarpį).  |
| 10. | Netinkamos išlaidos | 10.1. Projekto rengimo išlaidos.10.2. Baudos, delspinigiai, išlaidos finansinėms nuobaudoms.10.3. Bylinėjimosi išlaidos.10.4. Išlaidos paskolų palūkanoms ir skolų padengimo išlaidos.10.5. Išlaidos pastatų ir patalpų remontui.10.6. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.10.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas.10.8. Projekto įgyvendinimo išlaidos, finansuojamos iš kitų finansavimo šaltinių.10.9. Išlaidos ilgalaikiam materialiajam ir nematerialiajam turtui (pagal Lietuvos Respublikos teisės aktus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).10.10. Išlaidos, skirtos labdarai ir paramai.10.11. Išlaidos, projekto biudžete įvardytos kaip „nenumatytos išlaidos“.10.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 11.  | Paraiškų atranka ir vertinimo kriterijai | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.11.2. Paraiškų vertinimo ir atrankos procedūros vykdomos vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2017 m. spalio 27 d. įsakymu Nr. A-3922 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.12.2. Kauno miesto savivaldybės 2017–2019 metų strateginis veiklos planas, patvirtintas Kauno miesto savivaldybės tarybos 2017 m. vasario 7 d. sprendimu Nr. T-12 „Dėl Kauno miesto savivaldybės 2017–2018 metų strateginio veiklos plano patvirtinimo“.12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto administracijos direktoriaus 2017 m. spalio 27 d. įsakymu Nr. A-3922 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 13. | Projekto viešinimo reikalavimai | Įgyvendinamas projektas ir pasiekti rezultatai privalo būti viešinami laikantis Savivaldybės biudžeto lėšų naudojimo sutartyje nustatytų reikalavimų |
| 14. | Informacijos teikimas  | 14.1. Informaciją dėl paraiškų pildymo ir projektų įgyvendinimo teikia Plėtros programų ir investicijų skyriaus specialistės Evelina Revuckaitė ir Ieva Juknaitė, tel. (8 37) 42 29 14.14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia Socialinių paslaugų skyriaus vyriausioji specialistė Jovita Mikalonienė, tel. (8 37) 42 38 15.14.3. Užklausos raštu teikiamos el. paštu iniciatyvos@kaunas.lt. 14.4. Dažnai užduodamų klausimų skyrius (DUK) tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_